DE CORNEILLE DE SCHEPPER. 217 



les entretenir, ains les renvoyer à cestuy qu'il appartient et qu'ung chascun 

 retienne les siens. 



Et si ledict Jehan se gouverne mal en aulcune chose, je vous prie en 

 vouloir advertir mon Empereur, et si en aulcun endroict, ou par ledict 

 roy Jehan, ou par aultre subject de mon Empereur, vous estez molestez, 

 plaindez vous en par lettres à Sa Majesté. 



Au regard de toulz ceulx qu'envoyerez par deçà, pour lesquelz vous 

 avez demandé saulf-conduict, vous sçavez que despuis l'Orient jusques à 

 l'Occident, la Porte de mon Empereur est à ung chascun ouverte, dont 

 aussy pouvez estre asseurez ; car s'il venoit quelque ambassadeur ou mes- 

 sagier d'aulcun ennemy de mon Empereur, on ne luy feroit riens, pour 

 ce que tout messagier est libre : en quoy avez vous doncques affaires dudict 

 saulf-conduict, puis que passé long temps sçavez estre entre l'Empereur 

 et vous amour et asseurance de père à filz, et ce qu'il a juré demeurera. 

 Sy demandez où mon Empereur est, il est en Scharck, c'est-à-dire en 

 Orient, mais sy demandez le succez de ses affaires en ladicte contrée : 

 sachez que le Sopliy (de Perse) a venu pour combattre contre mon Empe- 

 reur, mais que n'ozant s'hazarder, il s'est enfuy ; à raison de quoy plusieurs 

 seigneurs, qui des parties de Corazam s'estoyent assemblez, se sont renduz 

 à l'Empereur et mesmes l'ample province de Perse. 



Ledict Sophy a derechief venu ; toutte l'armée duquel s'a semblablement 

 submise à l'Empereur, et s'est ledict Sophy derechief mis en fuite. Entre 

 ceux qui se sont tournez du party de l'Empereur estoyent les subséquens : 

 Sulcader Ogly Jeust, filz de Mahomet, et ung aultre grand seigneur 

 appelle Hazeham, et quelque aultre grand seigneur de la terre de Hansas- 

 soltan, et toutz les belliqueux et principaulx seigneurs qu'il avoit, ont volun- 

 tairement suivy le party, et sont venuz en toutte humilité vers le glorieus 

 Empereur mon seigneur, duquel ilz ont obtenu grâce, et toutte cette pro- 

 vince, mesmes la cité royale de Teurisium, s'est rendue, ensemble la 

 province d'Ayrack, et une aultre province appellée Irach, et le siège de 

 Babilone avec les cités et forteresses ont esté prinses : touttes lesquelles 

 provinces sont maintenant soubz l'obéissance de l'Empereur, lequel suivant 

 ce, a partout mis bonnes garnisons et capitaines; et Atarham et Abdic- 

 ToME XXX. 28 



